钦定古今图书集成/明伦汇编/皇极典/第209卷 > 开元三十年改为天宝元年〈共十五年三年正月丙申改年为载〉按唐书元宗本纪天宝元年正月丁未大赦改元==天宝十五载七月，肃宗即位于灵武，改为“至德元载。”〈共二年〉==
## 钦定古今图书集成/明伦汇编/皇极典/第209卷 > 开元三十年改为天宝元年〈共十五年三年正月丙申改年为载〉按唐书元宗本纪天宝元年正月丁未大赦改元==天宝十五载七月，肃宗即位于灵武，改为“至德元载。”〈共二年〉==

按唐书肃宗本纪天宝十五载元宗避贼行至马嵬
父老遮道请留太子讨贼元宗许之七月辛酉至于
灵武壬戌裴冕等请皇太子即皇帝位甲子即皇帝
位于灵武尊皇帝曰上皇天帝大赦改元至德
按册府元龟肃宗至德元年七月甲子即位于灵武
御南门下诏曰朕闻圣人畏天命者奉天时知皇灵
眷命不敢违而去之知历数有归不获已而当之在
昔帝王靡不繇斯而有天下者也乃者京阙失守群
凶尚扇圣王久厌天位思传眇身军兴之初已有成
命予恐不德罔敢祗承今群公卿士佥曰孝莫大于
继德功莫大于中兴朕所以理兵朔方将殄寇逆务
以大者本其孝乎须安兆庶之心敬顺群臣之请乃
以七月癸丑朔十二日甲子即皇帝位于灵州崇徽
号上尊圣皇曰上皇天帝所司择日昭告于上帝朕
以薄德谬当重任既展承天之礼宜覃率土之泽可
大赦天下改元曰至德

### 肃宗至德三载。改为乾元元年。〈共二年至此仍改载曰年〉按《唐书肃宗本纪》：乾元元年二月丁未，大赦改元按《册府元龟》，乾元元年二月丁未，御鸣凤门，诏曰：古

者父有天下传归于子子有天下尊归于父有国所
以继统立身莫若扬亲其义远矣我太上至道圣皇
天帝惟皇降衷敷佑于上允文允武乃圣乃神道合
乎乾坤德明于日月粤若尊崇九庙巡谒五陵天子
之孝也严禋二郊升中东岳圣人之表也制礼作乐
阐学明刑帝王之业也戡定多难怀柔百蛮霸王之
功也于是乎为而不宰成而勿居神超象外之光心
契合漠之境释负于小子俾承于丕构讨伐叛逆绥
怀四方岂朕所能皆圣皇之训也顷者亲授宝符载
锡美称顾朕不德以克负荷君父之命若登于天祖
宗之绪恐坠于地一昨与群臣百僚庶尹众士图惟
帝载钦若圣谕自古以来百工垂范文明濬哲孝友
宽仁岂有如我开元之盛也乃稽大典上徽号曰太
上至道圣皇天帝累日诚请不蒙许纳至于数四今
兹俯从允膺天休克副人望朕上迫严旨曲被殊私
迎春之初承奉嘉命圣皇所赐曰光天文武大圣孝
感皇帝名以制义亦为实宾卑不逾尊是昭物则恭
惟圣造何敢当仁顷以鸿业载昌有亏公议伏以大
圣二字深僭皇猷让非饰词言必形泣承顺颜色而
宸眷不回祗膺宠光乃夕惕增厉今惟新景命礼洽
于尊亲诞受徽章敬在于顺上发生万物行庆其时
孚佑兆人缓刑斯在宜弘霈泽以布阳和可大赦天
下改至德三年为乾元元年

### 乾元元年改为“上元元年。”〈一年〉

按唐书肃宗本纪上元元年闰四月己卯大赦改元
赐文武官爵

### 《上元二年》去《上元号》称元年。〈一年〉

按《唐书肃宗本纪》：“上元二年九月壬寅，大赦。去上元
号，称元年月，以斗所建辰为名。”

按《旧唐书肃宗本纪》，上元二年九月壬寅，制曰：“朕获
守丕业，敢忘谦冲，欲垂范而自我，亦去华而就寔。其
乾元、大圣、光天、文武孝感等尊崇之称，何德以当之？
钦若昊天，定时成岁，春秋五始，义在体元，惟以纪年，
更无润色。至于汉武，饰以浮华，非前王之茂典，岂永
代而作则。自今以后，朕号唯称皇帝，其年号但称元
年”，去“上元”之号

### 元年建元为宝应元年〈一年〉

按《唐书肃宗本纪》，“宝应元年，建巳月壬子，楚州献定
国宝玉十有三。乙丑，皇太子监国，大赦，改元年为宝
应元年。复以正月为岁首，建巳月为四月。”按《代宗
本纪》，“代宗初封楚王，乾元元年三月徙封成王，四月
立为皇太子。初，太子生之岁，豫州献嘉禾，于是以为
祥，乃更名豫。”肃宗去上元二年号，止称元年，月以斗
所建辰为名。元年建巳月，肃宗寝疾，乃诏皇太子监
国。而楚州献定国宝十有三，因曰：“楚者，太子之所封，
今天降宝于楚，宜以建元。”乃以元年为宝应元年。
按《册府元龟》，宝应元年四月乙丑诏曰：“上天降宝，献
自楚州。神明告历数之符，合璧定妖灾之气。总集瑞
命，祗承鸿休。因以体元，叶乎五纪。”其元年宜改为宝
应元年。

### 宝应元年代宗即位改明年为广德元年〈共二年〉

按《唐书代宗本纪》：“宝应元年四月己巳，即皇帝位。广
德元年七月壬子，大赦，改元。”

按《册府元龟》，“广德元年七月壬子，御宣政殿，下诏曰：
‘惟高祖、太宗敷大德于天下覆载之内，湛恩茂育，累
圣同道，用康兆人。宝位重光，深其德泽，被服渐渍，洽
于生灵者，百有五十年之间，兵不作而刑将措矣。自
寇虐横厉，山东不开，衅起渠魁，毒流区宇，三军七萃
之士，豪杰忠良之徒，制在风波，遭其驱劫。由是干戈
不息，征赋寔烦。哀我人斯，并罹灾患，悯兹有犯，无罪
万方。朕上戴皇天，下临黔首，奉先圣之成命，集一切
之大勋。元恶既诛，群生思乂，是欲镜清六合，网决八
纮，庶齐大道之时，克复太平之理’。”至化犹郁，兵严初
解，百辟卿士，中外众臣，并进昌言，请上徽号曰“宝应
元圣文武孝皇帝。”朕涉道日寡，惭德“良多，恐沮乐推
之心，自增神器之重。俯应典册，敬受鸿名，便欲谒报
昊天，展事郊庙。又以孟秋多稼，垂及西成，王畿之间，
人实劳止。辍兹大礼，式候元冬，切为逾年改元之制。
缵承鸿业，敢废旧章，博采群公之义，乃贞协用之纪。
其宝应二年改为广德元年。爰属履端，乃弘肆眚，救
兹汤火，俾云行而雨”施；涤其瑕秽，将玉振而金声。宜
广更始之恩，用明向劝之福。可大赦天下。

### 代宗广德三年改为永泰元年〈一年〉

按《唐书代宗本纪》，永泰元年正月癸巳，大赦改元
按《旧唐书代宗本纪》，永泰元年春正月癸巳朔，“制曰，
叶五纪者，建号以体元；授四时者，布和而顺气。天心
可见，人欲是从，爰立大中之道，式受维新之命。朕嗣
膺下武，获主万方，顾以薄德，乘兹艰运。戎麾问罪，今
已十年。饮至策勋，惟凶渠之授首；劳师黩武，岂人主
之”用心？军役屡兴，干戈未戢，茫茫士庶，毙于锋镝。皇
穹以朕为子，苍生以朕为父，至德不能被物，精诚不
能动天，俾我生灵，沦于沟壑，非朕之咎，孰之过欤？朕
所以驭朽悬旌，坐而待曙，劳怀罪己之念，延想安人
之策。亦惟群公卿士，百辟庶寮，咸听朕命，协宣乃力，
履清白之道，还淳素之风，率是黎元，归“于仁寿，君臣
一德，何以尚兹。乃者政刑不修，惠化未洽，既尽才力，
良多抵犯，静惟哀矜，实轸于怀。今将大振纲维，益明
惩劝，肇举改元之典，弘敷在宥之泽。可大赦天下，改
广德三年为永泰元年。”

### 永泰二年改为大历元年〈共十四年〉

按《唐书代宗本纪》，大历元年十一月甲子，改元。
按《册府元龟》，“大历元年十一月甲子日长至制曰：‘王
者钦若昊天，诞受丕命，莫不协五纪而乘运，稽三微
而体元，上齐璿衡，下立人极。乃颁历于惟岁，更覃恩
于率土。朕嗣守鸿业，恭临宝位。顷以时当寇难，运属
干戈，誓众兴师，为人除害。实赖宗社降福，寰宇小康，
用兴淳朴之风，庶洽雍熙之化。乾坤敷祐，大庇生灵，
文武协心，同力王室，岂朕薄德，而臻于此’。”乃者金革
所聚，绵历岁时，征赋颇繁，人犹凋瘵。是用疚心疾首，
当宁而兴怀；罪以在予，驭朽而贻惧，每思弘济之道，
用拯黎元之弊。月缠星昴，律中黄锺，合天正之符，承
日至之永。祥云在瞩，既当伯赵之司；惠泽“布和，宜顺
一阳之气。建元发号，革故惟新，俾及履长之节，用深
行庆之典。可大赦天下。其永泰二年宜改为大历元
年。”

### 大历十四年五月德宗即位改明年为建中元年〈共四年〉

按：《唐书德宗本纪》：“大历十四年五月癸亥，即皇帝位，
建中元年正月丁卯，改元。”

### 德宗建中五年改为兴元元年〈一年〉

按《唐书德宗本纪》，兴元元年正月癸酉，大赦改元
按《旧唐书德宗本纪》，兴元元年春正月癸酉朔，上在
奉天行宫受朝贺，诏曰：“立政兴化，必在推诚，忘己济
人，不吝改过。朕嗣服丕构，君临万邦，失守宗祧，越在
草莽。不念率德，诚莫追于既往，永言思咎，期有复于
将来。明征其义，以示天下。小子惧德不嗣，罔敢怠荒，
然”以长于深宫之中，暗于经国之务，积习易溺，居安忘危，不知稼穑之艰难，不恤征戍之劳苦，致泽靡下
究，情不上通，事既壅隔，人怀疑阻。犹昧省己，遂用兴
戎，征师四方，转饷千里，赋车籍马，远近骚然。行赍居
送，众庶劳止。力役不息，田莱多荒。暴令峻于诛求，疲
民空于杼柚。转死沟壑，离去乡里，邑里“丘墟，人烟断
绝，天谴于上而朕不寤，人怨于下而朕不知，驯致乱
阶，变起都邑。贼臣乘舋，肆逆滔天，曾莫愧畏，敢行陵
偪，万品失序，九庙震惊，上累于祖宗，下负于蒸庶，痛
心䩄面，罪实在予，永言愧悼，若坠泉谷。赖天地降祐，
神祇协谋，将相竭诚，爪牙宣力，群盗斯屏。皇维再张，
将弘远图，必布新令。朕”晨兴夕惕，惟省前非。乃者公
卿百寮，用加虚美，以“圣神文武之号，被蒙暗寡昧之
躬，固辞不获，俯遂群议。昨因内省，良所瞿然。自今已
后，中外书奏，不得言圣神文武之号。”今上元统历，献
岁发祥，宜革纪年之号，式敷在宥之泽。可大赦天下，
改建中五年为兴元元年。

### 兴元二年改为贞元元年〈共二十一年〉

按《唐书德宗本纪》，贞元元年正月丁酉，大赦改元
按《旧唐书德宗本纪》，“贞元元年正月朔，御含元殿受
朝贺，礼毕宣制，大赦天下，改元贞元。”

### 贞元二十一年正月顺帝即位改为永贞元年〈一年〉按唐书顺宗本纪贞元二十一年正月丙申即皇帝位永贞元年八月庚子立皇太子为皇帝自称太上

皇辛丑改元。

按《旧唐书顺宗本纪》，贞元二十一年正月丙申，即位
于太极殿。八月辛丑，诰曰：“父有天下，传归于子，前王
之制也。钦若大典，斯言至公，式扬耿光，用体文德。臣
获奉宗庙，临御万方，降疾不瘳，庶政多阙，乃命元子，
代予守邦。爰以令辰，光膺册礼。宜因纪元之庆，用覃
在宥之泽。其以贞元二十一年八月五日已前天下
死罪降从流，流以下递减一等。”

### 顺宗永贞元年八月宪宗即位改明年为元和元年〈共十五年〉

按《唐书宪宗本纪》：“永贞元年八月乙巳，即皇帝位。”“元
和元年正月丁卯，大赦，改元，赐文武官阶、勋爵，民高
年者米帛羊酒。”

### 宪宗元和十五年闰正月穆宗即位改明年为长庆元年〈共四年〉

按《唐书穆宗本纪》：“元和十五年闰正月，即皇帝位，长
庆元年正月辛丑，大赦，改元，赐文武官阶勋爵。”

### 穆宗长庆四年正月敬宗即位改明年为宝历元年〈共二年〉

按《唐书敬宗本纪》：“长庆四年正月丙子，即皇帝位，二
月始听政。”“宝历元年正月辛亥，大赦，改元。”

### 敬宗宝历二年十二月文宗即位改明年为太和元年〈共九年〉

按《唐书文宗本纪》：“宝历二年十二月乙巳，即皇帝位。
太和元年二月乙巳，大赦，改元，免京兆今岁夏税半，
赐九庙陪位者子孙二阶，立功将士阶爵，始封诸王
后，予一子出身。”

### 文宗太和十年改为开成元年

按《唐书文宗本纪》：“开成元年正月辛丑朔，日有食之，
大赦，改元，免太和五年以前逋负京畿今岁税，赐文
武官阶爵。”

### 开成五年正月武宗即位改明年为会昌元年〈共六年〉按唐书武宗本纪开成五年正月辛巳即皇帝位二月乙卯大赦会昌元年正月辛巳大赦改元

### 武宗会昌六年三月宣宗即位改明年为大中元年〈共十三年〉

按《唐书宣宗本纪》：“会昌六年三月甲子，即皇帝位。大
中元年正月甲寅，大赦，改元，复左降官死者官爵，赐
文武官阶勋父老帛。”

### 宣宗大中十三年八月懿宗即位改明年为咸通元年〈共十四年〉

按：《唐书懿宗本纪》：“大中十三年八月癸巳，即皇帝位。
咸通元年十一月丁丑，大赦，改元。”

### 懿宗咸通十四年僖宗即位改明年为乾符元年〈共六年〉

按：《唐书僖宗本纪》：“咸通十四年七月辛巳，即皇帝位，
十二月，大赦。乾符元年十一月庚寅，改元。”

### 僖宗乾符七年改为广明元年〈一年〉

按：《唐书僖宗本纪》：“广明元年正月乙卯，改元。”

按《旧唐书僖宗本纪》：“广明元年春正月乙卯朔，上御
宣政殿，制曰：朕祗膺宝祚，嗣守宗祧，夙夜一心，勤劳
八载，实欲驱黎元于仁寿，致华夏之昇平。而国步犹
艰，群生寡遂，灾迍荐起，寇孽仍臻。窃弄干戈，连攻郡
邑，虽输降款，未息狂谋。江右海南，疮痍既甚；湖湘荆
汉，耕织屡空。言念疲羸，良深轸恻。我心未济，天道如”
何？赖近者严敕师徒，稍闻胜捷，皆明圣之潜祐，宁非
德以言功。属节变三阳，日当首岁，乃御正殿，爰命改
元，况及发生，是宜在宥。自古“继业守文之主，握图御宇之君，必自正月吉辰，发号施令，所以垂千年之懿
范，固万代之洪基，莫不由斯道也。可改乾符七年为
广明元年。”

### 广明二年改为中和元年〈共四年〉

按：《唐书僖宗本纪》：“中和元年七月丁巳，大赦，改元。”

### 中和五年改为光启元年〈共三年〉

按：《唐书僖宗本纪》：“光启元年三月己巳，大赦改元。”

### 光启四年改为文德元年〈一年〉

按《唐书僖宗本纪》：文德元年二月“乙亥，不豫。己丑，至
自凤翔。庚寅，谒于太庙，大赦，改元。”

### 文德元年昭宗即位改明年为龙纪元年〈一年〉

按：《唐书昭宗本纪》：“文德元年三月己巳，即皇帝位。
龙纪元年正月癸巳，大赦改元。”

### 昭宗龙纪二年改为大顺元年〈共二年〉

按《唐书昭宗本纪》：“大顺元年正月戊子，群臣上尊号
曰圣文睿德光武弘孝皇帝，大赦改元。”

### 大顺三年改为景福元年〈共二年〉

按：《唐书昭宗本纪》：“景福元年正月丙寅，大赦，改元。”

### 景福三年改为乾宁元年〈共四年〉

按《唐书昭宗本纪》：“乾宁元年正月，有星孛于鹑首，乙
丑，大赦，改元。”

### 乾宁五年改为光化元年〈共三年〉

按：《唐书昭宗本纪》：“光化元年八月甲子，大赦改元。”

### 光化四年改为天复元年〈共三年〉

按《唐书昭宗本纪》：“天复元年四月甲戌，享于太庙。丙
子，大赦，改元。”

### 天复四年改为天祐元年

按：《唐书昭宗本纪》：“天祐元年闰四月乙巳，大赦，改元。”

### 天祐元年八月昭宣帝即位不改元

按：《唐书昭宣帝本纪》：“昭宣帝天祐元年八月丙午即
皇帝位